Šiltą naktį žalios rūtos
(Pagal Heinę)

Šiltą naktį žalios rūtos
Tamsų patvorį bučiuoja;
Žvaigždės žiba, žvaigždės dega,
Gilumon dangaus vilioja.

Bakūžėlėje tarp gluosnių
Šviesa mirga pro langelį.
Durys girgžda slėpiningai −
Girdžiu krūpštųjį balselį.

Cit!.. Kažin kas kalba, šnabžda
Tyliai, tyliai už bakūžės...
Žodžiai teka į žvaigždynus...
Aš klausausi prisigūžęs.

Eilėraščiai